Dom za ranjenog ratnika
Više od 200,000 američkih vojnika vratilo se iz Iraka i Afganistana sa fizičkim, mentalnim ili emocionalnim invaliditetom.
Američka vojska udružila snage sa čuvenim dizajnerom i arhitektom, Michaelom Gravesom, koji je i sam postao invalid - da osiguraju najsavremenije kuće, prilagodjene ograničenim sposobnostima invalida. Time se, nadaju se, uspostavlja novi standard življenja ovih ranjenih heroja i možda i za 54 miliona drugih Amerikanaca koji imaju neki stepen invaliditeta. Izvana liči na tipičnu porodičnu kuću u nekom američkom predgradju. Iznutra, medjutim, ova je kuća sve prije nego tipična. Gotovo svaki njen aspekt dizajniran je da odgovara američkim vojnicima sa teškim invaliditetom koji se vraćaju u bazu Fort Belvoir, u Virginiji. Otvoreni prostor i dugi, široki hodnici za lakše kretanje invalidskih kolica. Svi ormari i ormarići su sa policama na izvlačenje, kupaonice imaju čvrste pomoćne rukohvate i gotovo svaka prostorija ima klizna vrata. Casey Nolan, iz kompanije Clark Realty, kaže da Projekat Dom za ranjenog ratnika ima višestruki cilj: Primjera radi, sudoper u kuhinji se pritiskom na dugme spušta ili podiže, kao i gornja ploča štednjaka, a trpezarijska ploha može se prilagoditi bilo kom članu porodice. govori arhitekt Michael Graves. On i njegov tim dizajnirali su brojne, višestruko nagradjivane kuće širom svijeta. Prije devet godina, jedna veoma rijetka infekcija ostavila je Gravesa paralizovanog od struka na dole, i to ga, kaže, čini jedinstveno kvalifikovanim za gradjenje kuća za ranjene vojnike: Mnogi vojnici vratli su se kući u kolicima, ali mnogi imaju i druge oblike invaliditeta, govori umirovljeni kapetan Alvin Shell: Umirovljeni kapetan Alvin Shell povrijedjen je u Iraku dok je svog suborca spasavao iz zapaljenog kamiona. Izgubio je djelimično i vid, a dijagnosticiran mu je post-traumatski stres. Zbog specifičnih povreda, tim projekta je kapetana Shella i njegovu suprugu zamolio da im budu specijalni savjetnici. On je prije svega predložio da se u domove ugrade veliki prozori i staklena vrata radi terapijskog utjecaja svjetla i stvaranja osjećaja sigurnosti. Zatim, specijalne automatske brave sa otvaranjem na dodir, veoma pomažu žrtvama opekotina i amputircima da otvaraju vrata. Shellove opekotine otežavaju mu da održava temperature tijela, pa je predložio vise termostata rasporedjenih po kući: Michael Graves se, medjutim, nada da će se iskustvo proširiti i dalje od vojske: Dvije kuće iz Projekta Dom za ranjenog ratnika su potpuno završene, Još 19 je planirano da se gradi za pripadnike aktivne vojske u bazi u narednim godinama.